b'\n_START_ARTICLE_\nSimultano tolma\xc4\x8denje\n_START_PARAGRAPH_\nSimultano tolma\xc4\x8denje je vrsta tolma\xc4\x8denja, pri katerem tolma\xc4\x8d sedi v zvo\xc4\x8dno izolirani kabini ter govorca poslu\xc5\xa1a s slu\xc5\xa1alkami, preko mikrofona z le nekaj sekundnim zamikom prena\xc5\xa1a sporo\xc4\x8dilo le-tega v drugi jezik. Simultano tolma\xc4\x8denje se navadno izvaja iz tujega v materni jezik ali tudi druge jezike. Prisotni v dvorani si preko kanala na slu\xc5\xa1alkah izberejo primeren jezik tolma\xc4\x8denega besedila._NEWLINE_Gre za zahtevno metodo prevajanja. Za simultano tolma\xc4\x8denje potrebujemo najmanj dva tolma\xc4\x8da z veliko izku\xc5\xa1njami. Obi\xc4\x8dajno se izmenjujeta na 15 do 20 minut, saj se le tako lahko ohrani kakovost prevoda in zbranost tolma\xc4\x8da._NEWLINE_\xc4\x8ce tolma\xc4\x8d ne zna jezika govorca, mora tolma\xc4\x8diti drugega tolma\xc4\x8da. Tako tolma\xc4\x8denje se imenuje relais.'